- Hindi News
- National
- चार होमगार्ड चार जवानों के भरोसे रात की गश्त, अब व्यापारी खुद करेंगे सुरक्षा
चार होमगार्ड चार जवानों के भरोसे रात की गश्त, अब व्यापारी खुद करेंगे सुरक्षा
बढ़तीचोरी अपराध पर अंकुश लगाने के लिए व्यापारियों ने पुलिस पर भरोसा करने के साथ खुद पहल शुरू की है। इसके लिए व्यापारियों से मिलकर बाजार की सुरक्षा व्यवस्था दुरुस्त करने की दिशा में प्रयास किए हैं। फिलहाल सुरक्षा के लिए पूरा शहर पुलिस के भरोसे है। कपिल मंडी, सुभाष मंडी, रामलीला मैदान, अस्पताल के पास, खेतड़ी मोड़, रेलवे फाटक, छावनी बाजार पुराना बाजार में रात्रि गश्त के लिए चार होमगार्ड छह पुलिस जवानों की ड्यूटी रहती है। पुलिस वाहन पेट्रोलिंग पर रहता है। इसके बावजूद चोरी की वारदातें बढ़ रही हैं। अब महाव्यापार संघ ने मार्केट की सुरक्षा के लिए खुद पहल करने का निर्णय किया है। पुलिस अधिकारियों ने भी सिक्योरिटी सिस्टम दुरुस्त करने के लिए व्यापार संघ से मदद मांगी है। महासंघ अध्यक्ष रामगोपाल मेगोतिया ने बताया कि रात्रि गश्त के लिए सात एक्स आर्मी मैन की मांग की गई है जो कपिल मंडी, सुभाष मंडी रामलीला मैदान में सुरक्षा की जिम्मेदारी पर रहेंगे। दुकानदारों से इसके लिए पैसा जमा किया जाएगा। सिक्योरिटी सिस्टम को दुरुस्त करने की दिशा में काम शुरू हो जाएगा।
व्यापार संघ की पहल पर 10 दुकानदारों से लगवाए कैमरे | महाव्यापारसंघ अध्यक्ष की पहल पर 10 दुकानदारों ने सीसीटीवी कैमरे लगाए हैं। पांच-सात दुकानों पर प्रक्रिया चल रही है। अध्यक्ष रामगोपाल मेगोतिया ने बताया कि कुछ दिनों में अधिकांश व्यापारी दुकानों पर कैमरे लगा लेंगे। पिछले दिनों बढ़ी चोरी की घटनाओं से दुकानदारों में डर है। सीसीटीवी में चोरी की वारदात रिकॉर्ड होने के बाद भी पुलिस को सफलता नहीं मिल रही है। बाजारों में सिक्योरिटी इक्यूवमेंट एक्स आर्मी मैन गार्ड लगाने से सुरक्षा मजबूत होगी।
मैनपॉवर की कमी से जूझती पुलिस
पुलिसमहकमा मैन पॉवर की कमी से जूझ रहा है। सीआई जितेंद्र नावरिया ने बताया कि रात्रि गश्त के लिए होमगार्ड के साथ छह जवानों को तैनात किया जाता है। पुलिस वाहन पेट्रोलिंग पर रहता है। बाजारों में सुरक्षा बढ़ाने के लिए व्यापार संघ से चौकीदार रखने और बाजार प्रमुख स्थानों पर सिक्योरिटी सिस्टम को दुरुस्त करने के लिए सीसीटीवी कैमरे लगाने की अपील की गई है। डीएसपी कुशाल सिंह ने भी व्यापारियों ने सुरक्षा इंतजामों के लिए सहयोग मांगा है।
^बाजारों प्रमुख चौराहों पर सीसीटीवी लगाने की प्रक्रिया शुरू की गई है। जेईएन से सर्वे के आधार पर एस्टीमेट तैयार कराया जा रहा है। शीघ्र की टेंडर कर कैमरे लगाए जाएंगे। -सलीमखान, ईओ, नगर पालिका, नीमकाथाना
^चोरीके मामलों में पुलिस सीसीटीवी फुटेज के आधार पर जांच कर रही है। व्यापारियों नपा प्रशासन से बाजार में सुरक्षा इंतजामोें के लिए सहयोग मांगा गया है। सीसीटीवी लगाने सिक्योरिटी गार्ड लगाने की मांग रखी है। इससे सुरक्षा इंतजाम पुख्ता हो सकें। जितेंद्रसिंह नावरिया, सीआई, कोतवाली
शहरी सरकार सुरक्षा अपराध नियंत्रण के लिए सिक्योरिटी सिस्टम को मजबूत करने की दिशा में प्रयास नहीं कर रही है। दो साल से पुलिस द्वारा शहर के 15 प्रमुख स्थानों पर सीसीटीवी कैमरे लगाने के प्रस्ताव को भी शहरी सरकार ने गंभीरता से नहीं लिया। सीआई डीएसपी ने नपा प्रशासन को सर्वे के बाद 15 चिन्हित स्थानों पर सीसीटीवी कैमरे लगाने की मांग रखी थी। बोर्ड में प्रस्ताव पर चर्चा हुई, लेकिन निर्णय नहीं हो सका। अब फिर मांग करेंगे।
नीमकाथाना. बढ़ती चोरियों के बाद बाजार में सीसीटीवी लगाने की प्रक्रिया शुरू।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva